Document ID: 32000R0549

ΚΑΝΟΝΙΣΜΟΣ (ΕΚ) αριθ. 549/2000 ΤΗΣ ΕΠΙΤΡΟΠΗΣ
της 14ης Μαρτίου 2000
για τον καθορισμό των κέντρων παρέμβασης του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς του ρυζιού (1), όπως τροποποιήθηκε τελευταία από τον κανονισμό (ΕΚ) αριθ. 2072/98 (2), και ιδίως το άρθρο 8 στοιχείο α),
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2047/84 της Επιτροπής (3) καθόρισε τα κέντρα παρέμβασης του ρυζιού εκτός από το κέντρο Vercelli. Ο κανονισμός αυτός έχει τροποποιηθεί επανειλημμένως, την τελευταία φορά από τον κανονισμό (ΕΚ) αριθ. 695/98 (4). Πρέπει συνεπώς, για λόγους σαφήνειας, να αντικατασταθεί πλήρως.
(2)
Μετά από διαβουλεύσεις με τα ενδιαφερόμενα κράτη μέλη, πρέπει να τροποποιηθεί ο κατάλογος των κέντρων παρεμβάσεων στην Ισπανία και στην Ελλάδα.
(3)
Τα μέτρα αυτά πρέπει να τεθούν σε ισχύ από την αρχή της περιόδου εφαρμογής του καθεστώτος παρέμβασης.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κέντρα παρέμβασης που αναφέρονται στο άρθρο 3 παράγραφος 3 του κανονισμού (ΕΚ) αριθ. 3072/95 απαριθμούνται στο παράρτημα.
Άρθρο 2
Ο κανονισμός (ΕΟΚ) αριθ. 2047/84 καταργείται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαρτίου 2000.

Labels: 3
17
18